Sandra Reemer
Barbara Alexandra „Sandra“ Reemer (1950 m. spalio 17 d. Bandunge, Indonezijoje – 2017 m. birželio 6 d. Amsterdame) – olandų dainininkė, kilusi iš Indonezijos. Tris kartus atstovavo Nyderlandams Eurovizijos konkurse. 1972 m. Eurovizijoje su Dries Holten atliko dainą „Als het om de liefde gaat“, su kuria užėmė ketvirtą vietą. 1976 metais dar kartą išrinkta dalyvauti tame pačiame konkurse su daina „The Party’s Over“, kuri tarp 18 dalyvių užėmė devintą vietą. 1979 m. pasivadinusi Xandra, su daina „Colorado“ liko dvylikta. Vėliau grįžo į Euroviziją kaip 1983 m. konkurso dalyvės Bernadette pritariančioji vokalistė.